CELEX: C2005/057/04
Language: el
Date: 2005-03-05 00:00:00
Title: Απόφαση του Δικαστηρίου (πρώτο τμήμα), της 13ης Ιανουαρίου 2005, στην υπόθεση C-145/02 (αίτηση του Bundesverwaltungsgericht για την έκδοση προδικαστικής αποφάσεως): Land Nordrhein-Westfalen κατά Denkavit Futtermittel GmbH («Ελεύθερη κυκλοφορία των εμπορευμάτων — Οδηγία 70/524/ΕΟΚ — Άρθρα 28 ΕΚ και 30 ΕΚ — Πρόσθετες ύλες — Εναρμόνιση των εθνικών διατάξεων όσον αφορά την περιεκτικότητα των ζωοτροφών σε βιταμίνη D — Ρύθμιση κράτους μέλους που απαγορεύει την εισαγωγή ζωοτροφών που παράγονται νόμιμα σε άλλο κράτος μέλος και των οποίων η περιεκτικότητα σε βιταμίνη D3 υπερβαίνει την επιτρεπόμενη στο πρώτο κράτος μέλος περιεκτικότητα»)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 13ης Ιανουαρίου 2005
   στην υπόθεση C-145/02 (αίτηση του Bundesverwaltungsgericht για την έκδοση προδικαστικής αποφάσεως): Land Nordrhein-Westfalen κατά Denkavit Futtermittel GmbH (1)
   
   («Ελεύθερη κυκλοφορία των εμπορευμάτων - Οδηγία 70/524/ΕΟΚ - Άρθρα 28 ΕΚ και 30 ΕΚ - Πρόσθετες ύλες - Εναρμόνιση των εθνικών διατάξεων όσον αφορά την περιεκτικότητα των ζωοτροφών σε βιταμίνη D - Ρύθμιση κράτους μέλους που απαγορεύει την εισαγωγή ζωοτροφών που παράγονται νόμιμα σε άλλο κράτος μέλος και των οποίων η περιεκτικότητα σε βιταμίνη D3 υπερβαίνει την επιτρεπόμενη στο πρώτο κράτος μέλος περιεκτικότητα»)
   (2005/C 57/04)
   Γλώσσα διαδικασίας: η γερμανική
   Στην υπόθεση C-145/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Bundesverwaltungsgericht (Γερμανία) με διάταξη της 31ης Ιανουαρίου 2002, που περιήλθε στο Δικαστήριο στις 18 Απριλίου 2002, στο πλαίσιο της διαδικασίας Land Nordrhein-Westfalen κατά Denkavit Futtermittel GmbH, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas (εισηγητή) και S. von Bahr, δικαστές, γενικός εισαγγελέας: A. Tizzano, γραμματέας: M.-F. Contet, κύρια υπάλληλος διοικήσεως, εξέδωσε στις 13 Ιανουαρίου 2005 απόφαση με το ακόλουθο διατακτικό:
   Οι συνδυασμένες διατάξεις των άρθρων 12 και 19 της οδηγίας 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων, όπως τροποποιήθηκε με την οδηγία 84/587/ΕΟΚ του Συμβουλίου, της 29ης Νοεμβρίου 1984, έχουν την έννοια ότι προσκρούουν στις διατάξεις αυτές τα μέτρα των κρατών μελών που απαγορεύουν την εμπορία στο έδαφός τους συμπληρωματικής ζωοτροφής που παράγεται σε άλλο κράτος μέλος νόμιμα, σύμφωνα με το άρθρο 12, παράγραφος 1, της εν λόγω οδηγίας, λόγω της περιεκτικότητας της ζωοτροφής αυτής σε βιταμίνη D.
   
      (1)  EE C 144 της 15.06.2002